किडनी (गुर्दा) शरीर में खून से दूषित पदार्थ व अनावश्यक पानी को निकालकर उसे साफ करता है। किडनी शरीर में रक्‍तचाप नियंत्रण, सोडियम व पोटेशियम की मात्रा का नियंत्रण एवं रक्‍त की अम्लीयता को नियंत्रित रखता है। मानव शरीर के रक्‍त का अधिकतर हिस्सा किडनी से होकर गुजरता है। किडनी में मौजूद लाखों नेफ्रोन नलिकाएं रक्‍त छानकर शुद्ध करती हैं। रक्‍त के अशुद्ध भाग को मूत्र के रूप में अलग भेजती हैं। किडनी के ठीक से काम न करने पर रक्‍त की शुद्धता पर असर पड़ता है।